Huisgenoot se kortverhaal: 'n Roos se sonskyn | Huisgenoot
Huisgenoot se kortverhaal: 'n Roos se sonskyn
Jasmine skryf nie graag oor die liefde nie. Haar ma, Nadia Jantjies, sê altyd 'n mens praat nie oor goed waarvan jy niks weet nie.
Nadia is een van drie vennote by 'n suksesvolle regsfirma in vrouebesit, 'n firma waarby sy hoop haar dogter sal eendag, nadat sy haar graad verwerf het, aansluit. En Nadia is reg – Jasmine weet niks van die liefde nie. Sy het nooit 'n kêrel op hoërskool gehad nie en toe sy by die Universiteit Stellenbosch aansluit, het die druk om te presteer selfs erger geword.
Op die ou end het Jasmine haar persoonlike lewe en al haar eie drome opsy geskuif; sy het met een doel voor die oë die wye wêreld van akademie aangedurf: om haar graad te kry en haar ma trots te maak.